 



Universitatea din București continuă campania de economisire inteligentă a energiei, prin activitățile proiectului  „Horizon 2020 – SAVES2”


Pentru al patrulea an consecutiv, Universitatea din București continuă activitățile din proiectul european Horizon 2020 – SAVES2 (Students Achieving Valuable Energy Savings), alături de parteneri din Belgia, Bulgaria, Cipru, Grecia, Irlanda, Lituania şi de coordonatorul de proiect din Marea Britanie, National Union of Students (NUS). 

O extindere a proiectului SAVES, care a derulat campania Student Switch Off, SAVES2 îşi propune să modifice comportamentele legate de energia sustenabilă în rândul a peste 219.000 de studenţi, din 7 ţări diferite, cu scopul de a promova reducerea risipei energiei. 
Proiectul cuprinde două direcții majore: studenţii care beneficiază de cazare în căminele universității (o competiţie de economisire a energiei cu titlul Student Switch Off (SSO) şi studentii care locuiesc în sistemul privat (plătesc chirie), cu titlul Student Switch Off+ (SSO+).
SAVES2 are ca obiectiv principal procesul de învățare și educare a studenţilor cu privire la: beneficiile sistemelor de măsurare inteligentă a energiei electrice, înțelegerea certificatului de performanță energetică, înțelegerea facturilor și a tarifelor practicate, schimbarea furnizorului de energie etc. Scopul principal este de a-i ajuta să reducă costurile, în special în perioada de după studii, când vor deveni consumatori individuali plătitori de facturi. 

Universitatea din București invită întreaga comunitate academică – studenți, cadre universitare, cercetători, personal administrativ – să continue să fie activă în demersul de a economisi inteligent energia și să susțină obiectivele proiectului prin aprecierea paginilor de Facebook și Instagram oficiale ale proiectului proiectului Horizon 2020 – SAVES2 aici și aici. Persoanele interesate pot completa formularele de susținere ale programului disponibile aici. 

